**Тэма:** Геаграфія жывёлагадоўлі

**Мэта:** сфарміраваць у вучняў веды аб асноўных галінах жывёлагадоўлі (гадоўля буйной рагатай жывёлы, свінагадоўля, птушкагадоўля, авечкагадоўля, умовах развядзення розных відаў жывёл; працягваць фарміраваць уменне працаваць з рознымі відамі карт, падручнікам, cхемамі, развіваць геаграфічнае мысленне і вусную мову; выхоўваць цікаўнасць да працы ў сельскай гаспадарцы (жывёлагадоўлі).

**Тып урока:** вывучэнне новага матэрыялу.

**Форма ўрока:** урок з прымяненнем камп’ютараў.

**Абсталяванне:** карта “Сельская гаспадарка свету”, контурная карта, геаграфічны атлас, камп’ютары, праектар, экран, мультымедыйная прэзентацыя па птушкагадоўлі, відэарэпартаж аб унікальнай ферме Беларусі па развядзенню БРЖ, відэафільм аб авечкагадоўлі, анімацыйная фізкультмінутка, вучэбная дошка, падручнік, схема “Галіны жывёлагадоўлі і раёны размяшчэння”, малюнкі з адлюстраваннем свойскай жывёлы, тэст, фліпчат.

**Ход урока**

1. **Арганізацыйны момант***.* Добры дзень, паважаныя вучні! Я рада, што ў вас добры настрой. Усмешкі на вашых тварах, несумненна, залог поспеху ў любой працы, і я думаю, што сённяшні дзень прынясе нам радасць зносін адзін з адным. Поспехаў вам і ўдачы!
2. **Праверка дамашняга задання.** На прошлым уроку мы вывучалі тэму “Геаграфія вырошчвання тэхнічных культур”. Праверым дамашняе заданне. Я прапаную вам тэст.*(Усе вучні працуюць з рабочымі сшыткамі. Адзін (удзельнік алімпіяды) – за камп’ютарам (там 15 пытанняў), па выкананні атрымлівае адзнаку, выстаўленую камп’ютарам.)*

***1. Тэст***

1. Да тэхнічных адносяцца культуры:

а) валакністыя, алейныя, зерневыя, танізуючыя;

б) цукраносныя, кармавыя, алейныя, валакністыя.

в) алейныя, валакністыя, цукраносныя, танізуючыя.

2. Валакністыя культуры:

а) бавоўнік, соя, лён, сланечнік;

б) баваўнік, лён, джут, сізаль;

в) арахіс, какосавая пальма, соя.

3. Асноўныя пасевы бавоўніку сканцэнтраваны ў:

а) Расіі, Пакістане, Францыі;

б) ЗША, Бразіліі, Беларусі;

в) Кіта, Індыі, ЗША.

4. Сланечнік, соя, арахіс, какосавая пальма – гэта культуры:

а) танізуючыя;

б) алейныя;

в) валакністыя.

5. Радзіма цукровага трыснягу:

а) Індыя;

б) Мексіка;

в) Германія.

6. Цукровыя буракі - культура:

а) умераных шырот;

б) трапічных шырот;

в) субтрапічных шырот.

7. Найбуйнейшыя вытворцы чаю:

а) Індыя, ЗША, Канада;

б) Шры-Ланка, Кенія, Грузія;

в) Індыя, Кітай, Шры-Ланка.

8. Асноўнымі вытворцамі кавы з’яўляюцца:

а) краіны Паўднёвай Амерыкі;

б) краіны Паўночнай Амерыкі;

в) Індыя, Кітай.

9. Галоўным арэалам вырошчвання аліўкавага дрэва ў наш час з’яўляюцца краіны:

а) Міжземнаморскага ўзбярэжжа;

б) Балтыйскага ўзбярэжжа;

в) Карыбскага ўзбярэжжа.

10. Па памерах валавага збору 2 месца сярод алейных культур займае:

а) сланечнік;

б) соя;

в) рапс.

**Самаправерка тэста**

Адказы: 1в, 2б, 3в, 4б, 5а, 6а, 7в, 8а, 9а, 10б.

***2*.**А зараз ***адкажыце на пытанні***:

Самай пашыранай клубневай культурай свету з’яўляецца бульба. Назавіце яе радзіму. (*Паўднёвая Амерыка*.)

Якая краіна з’яўляецца лідарам па вытворчасці бульбы? (*Кітай*.)

У чым заключаюцца лідарскія пазіцыі Беларусі адносна бульбы? (*Краіна мае найбольшую забяспечанасць бульбай у разліку на душу насельніцтва*.)

Якія тэхнічныя культуры *(дэманстрацыя натуральных аб’ектаў)* перад вамі? *(Валакністыя: лён, бавоўнік.)*

З якіх частак раслін іх атрымоўваюць? *(Лён –сцябло, бавоўнік – насенне.)*

Якія тэхнічныя культуры вырошчваюцца ў Беларусі? (*Лён, цукровыя буракі*.)

Пытанне для дапытлівых. З антычных часоў гэтае дрэва сімвалізавала мір і ўладу. Яно вядома як дрэва жыцця за яго вынослівасць. З яго атрымліваюць прадукт, які стагоддзямі сілкаваў, лячыў, абараняў, асвятляў. Аб якой тэхнічнай культуры ідзе гаворка? У якіх рэгіёнах і краінах яна вырошчваецца і выкарыстоўваецца ў цяперашні час? *(Аліва. Міжземнамор’е, Каўказ, Балканскія краіны.)*

1. **Паведамленне тэмы ўрока, задач.** Як мы ўжо ведаем сельская гаспадарка складаецца з дзвюх узаемазвязаных галін: раслінаводства і … Назавіце другую галіну сельскай гаспадаркі. *(Жывёлагадоўля.)* Менавіта так. Тэма нашага сённяшняга ўрока ***Геаграфія жывёлагадоўлі***. *(Тэма ўрока запісана на дошцы.)* Сёння вы зможаце пашырыць свае веды пра жывёлагадоўлю, яе структуру, вызначыце для якіх раёнаў свету характэрны тыя ці іншыя галіны жывёлагадоўлі, даведаецеся, якія краіны свету займаюць першыя месцы па пагалоўі жывёлы і па вытворчасці прадукцыі.
2. **Вывучэнне новай тэмы.**
3. ***Жывёлагадоўля і яе структура.***

Скажыце, якія важныя прадукты харчавання дае чалавеку жывёлагадоўля? *(Малако, мяса, сала, масла, сыр, яйкі, мёд.)* Імі ж яна забяспечвае харчовую прамысловасць.

Чым забяспечвае жывёлагадоўля лёгкую прамысловасць? (*Скурай, шэрсцю, мехам, пер’ем, пухам і г.д.*)

А таксама атрымліваюць лекавыя сродкі: гармоны і сывараткі.

Якіх жывёл людзі выкарыстоўваюць у якасці цяглавай сілы? *(Коней, вярблюдаў, аленей.)*

Якая ж ўзаемасувязь існуе паміж раслінаводствам і жывёлагадоўляй? Што атрымлівае жывёлагадоўля ад раслінаводства, і што раслінаводству дае? *(Раслінаводства: збожжа, сена, сілас, салому, сакавітыя травы. Жывелагадоўля: угнаенні, кармы.)*

Звярніце ўвагу на малюнак 54 падручніка, дзе адзначаны галіны жывёлагадоўлі. Падумайце і скажыце, якія з гэтых галін можна лічыць вядучымі, а якія другаснымі? *( Вядучыя: гадоўля буйной рагатай жывёлы, свінагадоўля, авечкагадоўля, птушкагадоўля. Другасныя: аленегадоўля, пчалаводства, шаўкаводства, конегадоўля.)* Чаму вы так рашылі? *(Яны найбольш пашыраныя. Жывёл гэтых галін вырошчваюць больш за астатніх.)*

1. ***Геаграфія жывёлагадоўлі.***

***Гадоўля буйной рагатай жывёлы****.* Пра тое, як і калі пачалося прыручэнне жывёл, мала што вядома. Пра гэта практычна няма звестак ні ў легендах, ні ў гістарычных летапісах. Лічыцца, што ўсе асноўныя віды свойскай жывёлы былі прыручаны чалавекам у канцы каменнага веку. Сярод першых жывёл, якіх прыручыў чалавек, былі дзікія туры – продкі буйной рагатай жывёлы.

*Работа з падручнікам і атласам.* Аб развядзенні буйной рагатай жывёлы прачытайце на с. 83 падручніка. Звярніце ўвагу на тое, якіх напрамкаў вырошчваюць буйную рагатую жывёлу, у якіх раёнах.

Якіх напрамкаў вырошчваюць буйную рагатую жывёлу? *(Мяснога, малочнага і мяса-малочнага.)*

Дзе (у якіх шыротах) вырошчваюць жывёлу малочнага і мяса-малочнага напрамкаў? *(Ва ўмераных шыротах)* Чаму? *(На корм выкарыстоўваюць сакавітыя травы, сілас, канцэнтраваныя кармы.)*

А мяснога напрамку? *(У засушлівых раёнах.)*

У якіх краінах развіта мясная жывёлагадоўля? *(У Бразіліі, Аргенціне, Кітаі, ЗША.)*

*Работа з контурнай картай*. Нанясіце на контурную карту гэтыя краіны, у якіх шырока развіта жывёлагадоўля мяснога напрамку, а я іх адзначу на насценнай карце магнітнымі значкамі.

У якіх краінах самыя вялікія пагалоўі буйной рагатай жывёлы. *(У Бразіліі, Індыі, Кітаі.)* Запішыце назвы гэтых краін ў контурную карту. (*Адзначаем на насценнай карце.)*

Як адносяцца ў Індыі да кароў? *(Свяшчэнная жывёла. Забараняецца яе забой.)*

*Прагляд відэарэпартажа (матэрыялы ўзяты і перапрацаваны з інтэрнет-крыніц).* Напэўна вы бывалі на калгаснай ферме і бачылі, як вырошчваюць там кароў, цялят. Я вам хачу прапанаваць паглядзець рэпартаж пра адну з ферм нашай краіны па развядзенню БРЖ. *(Відэапрагляд.)*

Звычайна мы чуем: “ Будзеш дрэнна вучыцца – пойдзеш працаваць на ферму даяркай або пастухом. Ці трэба старанна вучыцца, каб працаваць на такой ферме?*(Адказы дзяцей.)*  А ці добры заробак у працаўнікоў гэтай фермы?

***Геаграфія птушкагадоўлі****.* Ці трымаеце вы дома курэй? Ці складана іх вырошчваць дома? *(Выказванні дзяцей.)* Пра птушкагадоўлю нам падрыхтавала прэзентацыю …, калі ласка. *(Прагляд прэзентацыі, падрыхтаванай вучнем).*

***Фізкультмінутка***Чакае нас фізкультмінутка,

Усе з-за парт усталі хутка.

За птушкамі назіраем,

За птушкамі паўтараем.

………………………….

Адпачылі ўсе з ахвотай і

Працягваем работу.

*(Анімацыйная фізкульхвілінка, з музычным суправаджэннем (узята і перапрацавана з інтэрнет-крыніц) . Выконваем у адпаведнасці са слайдамі)*

***Геаграфія свінагадоўлі.*** Адгадайце загадку:

Замест хвосціка – кручок,

Замест носа – пятачок.

Пятачок дзіравы,

А кручок вяртлявы. *(Парасёнак, або свіння.)*

Звярніце ўвагу на дошку, дзе паказаны некаторыя пароды свіней. Падыміце рукі тыя, у каго дома трымаюць свіней. Скажыце, чым іх кормяць? *(Зернем, бульбай, кукурузай.)* Значыць іх разводзяць там, дзе вырошчваюць гэтыя расліны. Паглядзіце на карту, дзе паказаны раёны вырошчвання свіней і скажыце, у якіх краінах Еўропы займаюцца свінагадоўляй. *(Германія, Расія, Польшча, Беларусь і інш.)*

*Работа з падручнікам і контурнай картай*. Знайдзіце ў падручніку краіну, якая займае 1 месца па пагалоўю свіней. (Кітай.) Як вы думаеце, чаму менавіта Кітай? *(У Кітаі шмат людзей, якіх трэба забяспечыць мясам. Свінні хутка растуць.)* Нанясіце на контурную карту гэтую краіну гарызантальнаю штрыхоўкаю. (*Адзначаем на насценнай карце.)*

***Геаграфія авечкагадоўлі****.*Адгадайце загадку:

Кажух тонкі ў калечкі

Носіць ціхая … . *(Авечка.)*

Давайце паглядзім невялічкі фільм пра авечкагадоўлю. *(Прагляд відэафільма (ілюстрацыі для відэафільма ўзяты з інтэрнет-крыніц) па вырошчванні авечак.)*

*Работа з насценнай картай і атласам, з контурнаю картаю.*Якая краіна з’яўляецца лідарам па пагалоўі авечак? *(Кітай).* Выдзеліце яе фонам і падпішыце ў контурнай карце.

***Іншыя віды дзейнасці жывёлагадоўлі.***

***Аленегадоўля і вярблюдагадоўля.*** На карце атласа ўказаны раёны развядзення аленяў. Дзе (на якой тэрыторыі) займаюцца аленегадоўляй? *(На крайняй поўначы Еўразіі і Паўночнай Амерыкі.)* А дзе разводзяць вярблюдаў? *(У пустынных раёнах зямнога шара.)* З якой мэтаю разводзяць аленяў і вярблюдаў? *(У якасці цяглавай сілы, мяса.)*

***Конегадоўля.*** Першабытныя людзі прыручылі коней каля 6 000 гадоў таму. Гэта вынослівыя бегуны. Яны развіваюць скорасць да 70 км/г. Ва ўсіх краінах свету людзі ездзяць на конях, перавозяць з іх дапамогаю грузы. Коні па-ранейшаму патрэбны леснікам, пастухам, пагранічнікам. У Бярозаўцы таксама ёсць коні ў калгасе і на падворках. Пародзістых коней разводзяць на конных заводах.

На сённяшні дзень налічваецца звыш 250 парод – ад магутных цяжкавозаў да мініяцюрных поні. Самая вялікая парода – першырон, а самая маленькая – фалабэла. *(Зварот да ілюстрацый)*

**Пчалярства.**

Ці займаюцца ў нашай мясцовасці пчалярствам? З якой мэтай? *(Пчалаводства – галіна жывёлагадоўлі па развядзенні пчол для атрымання мёду, воску, пчалінага яду, пропаліса, а таксама для апылення сельскагаспадарчых раслін.*)

Мёд – добры памочнік пры прастудных захворваннях. Ён добра дзейнічае на сардэчную мышцу, садзейнічае расшырэнню сасудаў, паляпшае кровазварот. Мёд прымяняюць як супакоўваючы і снатворны сродак. Прымяняюць для прыгатавання касметычных прэпаратаў: крэмаў, губных памад, шампуня, мыла, тушы для расніц, зубной пасты, усемагчымых ласьёнаў.

1. **Замацаванне вывучанага.** Зараз замацуем веды, атрыманыя на ўроку. *Работа ў парах.*1. ***Запаўненне схемы “Галіны жывёлагадоўлі і раёны развіцця”****. (Вучням раздаюцца карткі, якія ім трэба размясціць на фліпчаце.)*

**Жывёлагадоўля**

малочныя і мяса-малочныя пароды

засушлівыя раёны, дзе пераважае адгонна-пашавая жывёлагадоўля; развіта ў Бразіліі, Кітаі, ЗША

**Свінагадоўля**

развіта ў засушлівых і горных раёнах

развіта паблізу гарадоў, у раёнах вырошчвання зерневых

***Запоўненая схема “Галіны жывёлагадоўлі і раёны развіцця”***

**Жывёлагадоўля**

малочныя і мяса-малочныя пароды

ва ўмераных шыротах

**Гадоўля буйной рагатай жывёлы**

засушлівыя раёны, дзе пераважае адгонна-пашавая жывёлагадоўля; развіта ў Бразіліі, Кітаі, ЗША

мясныя пароды

развіваецца паблізу буйных гарадоў, а таксама ў месцах вырошчвання зерневых культур, бульбы, кукурузы

**Свінагадоўля**

развіта ў засушлівых і горных раёнах

**Авечкагадоўля**

развіта паблізу гарадоў, у раёнах вырошчвання зерневых

**Птушкагадоўля**

2. ***Гульня “Так, не!”*** *(Калі “так” – хлопаем, а калі “не” – маўчым.)*

1. 1 месца па пагалоўю свіней займае Кітай. *(Так.)*

2. Самае вялікае пагалоўе буйной рагатай жывёлы сканцэнтравана ў ЗША. *(Не. У Індыі, Бразіліі і Кітаі.)*

3. Помнік авечцы Вялікі Мерынос пастаўлены ў невялікім горадзе Гоўлберне ў Аўстраліі.*(Так.)*

4. 1 месца па пагалоўю авечак займае Кітай. *(Так.)*

5. У краінах Еўропы – Германіі, Расіі, Польшчы і Беларусі развіта вярблюдагадоўля. *(Не.)*

1. **Падвядзенне вынікаў.**

* Што атрымліваюць людзі ад жывёлагадоўлі?. *(Прадукты харчавання, сыравіну для прамысловасці, лекавыя сродкі, эстэтычнае задавальненне.)*
* З якіх асноўных галін складаецца жывёлагадоўля? *(БРЖ, свінагадоўля, авечкагадоўля, птушкагадоўля, пчалаводства, аленегадоўля, вярблюдагадоўля, зверагадоўля.)*
* Якія галіны жывёлагадоўлі развіты ў Беларусі? *(БРЖ, свінагадоўля, авечкагадоўля, птушкагадоўля, пчалаводства, зверагадоўля.)*
* А якія ў нашым раёне?*(БРЖ, свінагадоўля, пчалаводства.)*
* Ці патрэбна займацца жывёлагадоўляй? Чаму? *(Забеспячэнне насельніцтва прадуктамі харчавання і прамысловасць сыравінаю.)*

1. **Рэфлексія.** Завяршаючы наш урок, правядзём рэфлексію. Як вы ацэніце сваю работу на ўроку?

* Хто задаволены сваёй работай на ўроку і засвоіў матэрыял урока – устаньце.
* Хто працаваў добра, але не ўсё змог засвоіць – падыміце руку.
* Хто незадавалены сваёй працай на ўроку. Чаму?

1. **Дамашняе заданне**.§18. Перачытаць параграф. Адказаць на пытанні да параграфа.
2. **Выстаўленне адзнак за ўрок.**